पाएं अपने शहर की ताज़ा ख़बरें और फ्री ई-पेपरडाउनलोड करें
चंडीगढ़ । 13 साल की उम्र में एक पिता ने कैडी बनकर गोल्फ से रिश्ता जोड़ एक सपना देखा और अब 13 ही साल की उम्र में बेटा उसे साकार करने की ओर है। दरअसल ये बात है चंडीगढ़ गोल्फ क्लब के पुराने कैडी में से एक सुच्चा सिंह और उनके बेटे अमृत लाल की। दिल्ली में हुए आईजीयू सब-जूनियर गोल्फ टूर्नामेंट की कैटेगरी-बी अमृत लाल ने बेहद करीबी मुकाबले में दूसरा स्थान हासिल किया है।
पिता से सीखे गोल्फ के गुर: चंडीगढ़ के गवर्नमेंट मिडल स्कूल किशनगढ़ में पढऩे वाले अमृत लाल ने गोल्फ के गुर अपने पिता से ही सीखे हैं। उनके पिता सुच्चा सिंह ने 2009 में कैडी बनना छोड़ा लेकिन इससे पहले वे कोर्स पर जाते थे और काफी कुछ सीख चुके थे। सुच्चा सिंह ने चंडीगढ़ गोल्फ क्लब में २० साल से भी अधिक समय तक कैडी का काम किया था। पिता ने भले ही नौकरी के बाद अपने सपने को अधूरा समझ कर छोड़ दिया लेकिन बेटे ने उसी सपने के लिए गोल्फ सीखा ही नहीं बल्कि बहुत से टूर्नामेंट में उतर कर साबित भी कर दिया की वे इसे पूरा करके रहेंगे। उनके पिता को भी अपने इसलौते बेटे से काफी उम्मीदें हैं।
हर हाल में मुकाम पाना है : चंडीगढ़ के युवा गोल्फर अमृत लाल के अनुसार वे हर हाल प्रोफेशनल गोल्फर बनकर अपना मुकाम पाना चाहते हैं। वे इसके लिए अभी जूनियर टूर्नामेंट खेल रहे हैं और आगे आने वाले समय में अमेच्योर और प्रोफेशनल टूर्नामेंट में भी हाथ आजमाना चाहेंगे।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn